Richard Sinclair

Richard Sinclair (født 6. juni 1948 i Canterbury) er en engelsk bassist, gitarist og vokalist kjent fra progrockgruppene Caravan og Camel.

 Liv og virke 
Richard Sinclair har i løpet av årene jobbet med mange musikere. Han startet å spille for en gruppe kalt Wilde Flowers i 1963, hvor han ble til 1966.«The Wilde Flowers» , Forgotten Sons Den musikkstilen som han og andre innenfor samme region og tid sto for har blitt karakterisert som «Canterbury-sounden».Bennett, Andy & Peterson, Richard A. (2004): Music Scenes: Local, Translocal and Virtual, Vanderbilt University Press, s. 206 Neste stopp ble Caravan, som han var med på grunnlegge sammen med blant annet fetteren Dave Sinclair.«Richard Sinclair, Bass, Vocals, Guitar» , A Short Bio Han var delaktig på albumene Caravan (1968), If I Could Do It All Over Again, I'd Do It All Over You (1970), In the Land of Grey and Pink (1971) og Waterloo Lily (1972). Sinclairs neste innspilling ble med en annen progrockgruppe, Hatfield and the North hvor han spilte bass på deres album fra 1973 med samme navn. I 1974 arbeidet han med Robert Wyatt på hans album Rock Bottom,Robert Wyatt – Rock Bottom mens han deretter jobbet med det neste Hatfield and the North-albumet Rotter's Club i 1975. I 1976 jobbet han med Kevin Ayers' album Odd Ditties.«Religious Experience with Syd Barrett», Alan Walker Art 19. oktober 2009

I 1977 begynte Sinclair å jobbe med et annet progrockband som het Camel. Han arbeidet med deres album Rain Dances fra 1976 og Breathless fra 1978. Han var også delaktig i de påfølgende turneene og han ble samtidig kreditert på livesamlealbumet «A Live Record» som kom ut i 1978.

Etter den siste turneen med Camel gikk han tilbake til studio med Hatfield and the North og ga ut albumet «Afters» som ble utgitt i 1980. I 1982 var han med å utgi National Healths album D.S. Al Coda. Hans neste innspilling kom ikke før 1988 da Cahoots med Phil Miller ga ut albumet Split Seconds. I 1992 opprett han en ny gruppe som ble kalt for Caravan of Dreams med Andy Ward og ga han ut albumene Caravan of Dreams i 1992, An Evening of Magic i 1994. Det samme året utga han også det første soloalbumet R.S.V.P.

Etter flere år i Canterbury, hvor han jobbet med ulike soloprosjekter, flyttet han i august 2006 til Italia. Sinclair gjestet for øvrig Oslo Prog Festival ved Sogn Studentby på sensommeren 2005, hvor han holdt en intim konsert med Oslo-bandet Panzerpappa.Eriksen, Thomas Hylland (12. november 2005): «Det andre nettet», Dagbladet side 65.

 Bandbiografi 
 1964–1965: The Wilde Flowers (med Kevin Ayers, Robert Wyatt, Hugh Hopper et al.)
 1968–1972: Caravan
 1972–1975: Hatfield and the North
 1976: Sinclair and the South
 1977–1979: Camel
 1982–1984: In Cahoots
 1988: Skaboosh
 1991–93: Caravan of Dreams
 1994–1996: R.S.V.P. (med Pip Pyle, Didier Malherbe og Patrice Meyer)
 2005–2006: Hatfield and the North

 Referanser 

 Eksterne lenker 



Kategori:Camel
Kategori:Engelske bassister
Kategori:Engelske låtskrivere
Kategori:Engelske sangere
Kategori:Personer fra Canterbury